આ રેલીમાં અમદાવાદ બોપલ વાલી મંડળ પણ જાડાયું હતું. ફી રેગ્યુલેશન કમિટીના વિરોધમાં ઘુમા ગામથી બોપર રિંગ રોડ સુધીની રેલી યોજવામાં આવી હતી, જેમાં મોટી સંખ્યામાં વાલીઓએ વિરોધ પ્રદર્શન કર્યું હતુ. વાલીઓએ પોસ્ટર પર સરકારી વિરોધી સૂત્રો લખીને પોતાનો રોષ ઠાલવ્યો હતો. ફી રેગ્યુલેશન કમિટી દ્વારા ફી નક્કી કર્યા બાદ પણ વિદ્યાર્થીઓની ફી ઘટવાની જગ્યાએ વધી ગઈ હોવાનો આક્ષેપ વાલીઓએ કર્યો હતો. એક વાલીએ કહ્યું હતું કે, છેલ્લા એક વર્ષથી સરકાર વાલીને લૂંટી રહી છે. એક વર્ષથી વાલીઓ રસ્તા પર ઉતરીને વિરોધ પ્રદર્શનો કરી રહ્યા છે. સરકારને વાલીઓની તકલીફ દેખાઈ નથી રહી.